Super Furry Animals

Band roc arbrofol o Gymru yn canu yn y Gymraeg a'r Saesneg yw **Super Furry Animals**, a adnabyddir hefyd dan y byrenwau **Super Furries** neu **SFA**. Mae'r band wedi ei ffurfio o weddillion Ffa Coffi Pawb a oedd yn cynnwys Gruff Rhys a Dafydd Ieuan fel aelodau gwreiddiol. Maent yn enwog yng Nghymru am yr albwm *Mwng* http://www.mwng.co.uk  sef y cryno ddisg mwyaf llwyddiannus o ran gwerthiant erioed yn yr iaith Gymraeg.".

## Gyrfa
Yng nghanol twf y grwpiau 'Cŵl Cymru' yng nghanol y 1990au, aeth Dafydd Ieuan (drymiwr gyda Catatonia) ati i berswadio Gruff Rhys i ddychwelyd o fod yn artist yn Sbaen er mwyn ffurfio band newydd. Y nod oedd manteisio ar y sylw roedd y diwydiant recordiau yn Llundain yn dangos tuag at gerddoriaeth o Gymru.

Yn syth, sicrhaodd record cynta'r grwp, *Llanfairpwllgwyngyllgogerychwyrndrobwllllantysiliogogogoch (In Space)* ar label Ankst yn 1995, gytundeb recordio efo label pwysica'r cyfnod - Creation Records.

Yn wahanol i stori Ffa Coffi Pawb (grŵp Dafydd a Gruff yn yr 80au) llwyddodd y Super Furry Animals i droi'r freuddwyd pop yn realiti. Wnaethon nhw osod eu hunain ar unwaith yng nghanol y byd 'Britpop' a mynnu sylw a chlod am greu cerddoriaeth llawn dychymyg oedd ben ac ysgwydd uwchlaw gweddill grwpiau ystrydebol y cyfnod.

Ar ddechrau ei gyrfa, recordiodd y grŵp cyfres o albymau gwych - *Fuzzy Logic* (1996), *Radiator* (1998), a *Guerilla* (1999) - yn arddangos gallu arallfydol Gruff Rhys i sgrifennu clasuron pop.

Ers y cychwyn mae'r SFA wedi gweithio'n ddi-ddiwedd i sicrhau bod eu cerddoriaeth yn cyrraedd y gynulleifa fwya posib - gan deithio bob man ar draws y byd ac ymddangos ar bob rhaglen deledu o Top of the Pops i Richard and Judy. Yn ôl Gruff, "does gan y grŵp ddim problem efo chwarae'r gêm yma".

Mae'r gêm yn cynnwys cludo tanc ffyri i wyliau roc, uniaethu efo Howard Marks - gwerthwr cyffuriau mwya'r byd, creu cymeriadau awyr anferth, chwarae gigs roc sy'n troi'n naturiol mewn i rêfs ecstatig, saethu fideos pop yng Ngholombia, noddi clwb pêl-droed, chwarae trwy systemau sain quadraphonic, recordio sengl sy'n cynnwys mwy o regfeydd nag unrhyw record erioed o'r blaen, a rhyddhau albym yn y Gymraeg sy'n cyrraedd y siartiau Prydeinig.

Fel grŵp maen nhw wedi swyno'r wasg a'r gynulleidfa efo'u Cymreictod naturiol a'u gallu i wyrdroi'r hen drefn ddiflas o fod mewn band, gyda deallusrwydd ac arddulliau o'r byd celf.

Rhyddhawyd yr albwm diweddaraf, *Dark Days, Light Years* yn 2009 (Rough Trade Records) ac ers hynny mae'r band wedi canolbwyntio ar waith unigol gyda Gruff Rhys yn arbennig o weithgar yn rhyddhau nifer o albymau fel *CandyLion* a *Hotel Shampoo* a'i brosiect llwyddiannus Neon Neon. Bu sibrydion fod y band wedi chwalu ond mae yna obaith y bydd SFA yn dychwelyd unwaith eto gydag albwm newydd yn y dyfodol agos.

Does na ddim byd sy'n arferol am y Super Furry Animals er bod eu credo yn un syml, yn ôl Gruff: "da ni'n obsessed efo miwsic a jest isio creu albyms ffantastic".

### Ail-ffurfio 
Cafwyd aduniad yn 2015 a 2016 gyda chyfres o deithiau. Chwaraeodd y band ei gig olaf am y tro yng Nghaerdydd yn 2016. Yn Medi 2025 cyhoeddwyd y byddai'r band yn ail-ffurfio eto ar gyfer cyfres fer o gigiau, dan deithio i Ddulyn, Glasgow, Llandudno, Caerdydd, Manceinion a Llundain.

## Disgyddiaeth 
### Albymau 
* Fuzzy Logic - 20 Mai 1996
* Radiator - 25 Awst 1997
* Out Spaced - 23 Tachwedd 1998
* Guerrilla - 7 Mehefin 1999
* Mwng - 15 Mai 2000
* Rings Around The World - 23 Gorffennaf 2001
* Phantom Power - 21 Gorffennaf 2003
* Phantom Phorce - 12 Ebrill 2004
* Songbook: The Singles Volume One - 4 Hydref 2004
* Under The Influence - 5 Ebrill 2005
* Love Kraft - 22 Awst 2005
* Furry Selection - 4 Mehefin 2007
* Hey Venus! - 27 Awst 2007
* Dark Days/Light Years - 13 Ebrill 2009 (rhyddhawyd yn ddigidol ar 16 Mawrth)

### Senglau 
* Llanfairpwllgwyngyllgogerychwyndrobwllantysiliogogogochynygofod (In Space) EP - Awst 1995
* Moog Droog EP - Medi 1995
* Mortal Wombat (Fierce Panda EP ft Don't Be A Fool, Billy) - Hydref 1995
* Hometown Unicorn - 9 Mawrth 1996
* God! Show Me Magic - 11 Mai 1996
* Something 4 The Weekend - 13 Gorffennaf 1996
* (Nid) Hon Yw'r Gan Sy'n Mynd I Achub Yr Iaith (given away at the Gwernllwyn Club in Cross Hands, Dyfed) - 7 Awst 1996
* If You Don't Want Me To Destroy You - 12 Hydref 1996
* The Man Don't Give A Fuck - 14 Rhagfyr 1996
* Hermann Loves Pauline - 24 Mai 1997
* The International Language Of Screaming - 14 Gorffennaf 1997
* Play It Cool - 22 Medi 1997
* Demons - 24 Tachwedd 1997
* Ice Hockey Hair EP - 25 Mai 1998
* Northern Lites - 10 Mai 1999
* Fire In My Heart - 9 Awst 1999
* Do Or Die - 17 Ionawr 2000
* Ysbeidiau Heulog - 1 Mai 2000
* Juxtapozed With U - 9 Gorffennaf 2001
* (Drawing) Rings Around The World - 8 Hydref 2001
* It's Not The End Of The World? - 14 Ionawr 2002
* Golden Retriever - 14 Gorffennaf 2003
* Hello Sunshine - 13 Hydref 2003
* The Man Don't Give A Fuck (live) - 20 Medi 2004
* Lazer Beam - 15 Awst 2005
* Show Your Hand - 13 Awst 2007
* Run-Away - 29 Hydref 2007
* The Gift That Keeps Giving - 25 Rhagfyr 2007
* Bing Bong - 13 Mai 2016

### DVD 
* Rings Around The World - 23 Gorffennaf 2001
* Phantom Power - 21 Gorffennaf 2003
* Songbook: The Singles Volume One - 4 Hydref 2004

## Cyfeiriadau
## Dolenni allanol 
* Gwefan Swyddogol
* Proffil y band gan BBC Cymru

Categori:Bandiau o Gymru


Categori:Prosiect Wicipop